《酿重阳酒》
宋代·苏辙

风前隔年曲，瓮里重阳酒，
适从台无馈，饮啜不濡口。
秋尝日已台，收拾烦主妇。
仰空露成霜，搴庭菊将秀。
金微火犹壮，未可多覆篰。
唧唧候鸣声，涓涓报初溜，
轻巾漉糟脚，寒泉养罂缶。
谁来共嘉节，但约邻人父。
父理正艰难，一醉陶衰朽。
他年或丰余，此味恐无有。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。